Diari Oficial de la Generalitat Valenciana


Sumari del DOGV 9346, del 24-05-2022 (2022/4388)

Oferta d'ocupació pública per a l'any 2022.
-------------------------------------------

### Dades del document

Número de DOGV
:   9346

Data del DOGV
:   24-05-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/4388


Data del document
:   17-05-2022

Organisme emissor
:   Ajuntament d'Aldaia

Tipus de document
:   Anunci

Descriptors 

:   * Aldaia
    * concurs administratiu

Oferta d'ocupació pública per a l'any 2022. [2022/4388]  
Per un acord de Junta de Govern Local de 17 de maig de 2022 es va adoptar, entre altres, el següent acord:  
  
Assumpte: oferta d'ocupació pública 2022 de l'Ajuntament d'Aldaia.  
  
Vistes la relació de llocs de treball i la plantilla de personal de l'Ajuntament d'Aldaia.  
Vist l'informe del lletrat-assessor de l'Ajuntament d'Aldaia, Cristóbal Sirera Conca, de data 9 de novembre de 2018, sobre termini per a l'aprovació de l'oferta d'ocupació pública.  
Considerant que el nombre d'empleats la relació dels quals amb aquesta corporació té caràcter de fixesa o és de temporalitat indefinida (personal funcionari de carrera, personal laboral fix i personal laboral indefinit no fix) que durant l'exercici pressupostari 2021 va deixar de prestar serveis a l'Ajuntament d'Aldaia per causes de jubilació, retir, defunció, renúncia, declaració en situació d'excedència sense reserva de lloc de treball, pèrdua de la condició de funcionari de carrera, extinció del contracte de treball o qualsevol altra situació administrativa que no supose la reserva de lloc de treball va ascendir a un total de 9 persones.  
  
Vista la providència d'inici del regidor delegat de Recursos Humans emesa en data 5 de maig de 2022, on es recullen les places a incloure en l'oferta d'ocupació pública de l'Ajuntament d'Aldaia corresponent a l'exercici 2022, que a continuació es transcriu:  
  
Sol·licite al Servei de Personal, Organització i Prevenció de Riscos Laborals que es realitzen els tràmits oportuns de l'expedient per a l'aprovació de l'oferta d'ocupació pública de l'Ajuntament d'Aldaia corresponent a l'exercici 2022, sobre la base de la següent proposta:  
  
- 2 places d'auxiliars administratius/ives (amb codis en l'RLT Y.B.K.49 i I.U.S.64). Torn lliure.  
- 3 places de treballadors/es socials (amb codis en l'RLT R.K.X.2, J.Q.O.9 i X.S.N.03). Torn lliure.  
- 1 plaça de tècnic/a d'administració general (amb codi en la RLT K.V.V.1). Torn lliure.  
- 1 plaça d'arquitecte/a (amb codi en l'RLT G.S.B.3). Torn lliure.  
  
- 3 places d'oficials/es de cementeri (amb codis en l'RLT O.S.E.1, U.M.U.3 i E.C.M.8). Torn lliure.  
Considerant que l'assumpte objecte del present acord ha sigut tractat en sessió de la Taula General de Negociació celebrada en data 5 de maig de 2022.  
Vist que, en data 5 de maig de 2022, la TAG responsable del Servei de Personal ha donat trasllat de la proposta de l'oferta d'ocupació pública a l'oficial major i a l'interventor general, i considerant que, d'acord amb informació proporcionada per l'interventor general, la matèria inherent al present expedient (és a dir, l'aprovació de l'oferta d'ocupació pública), no és objecte de fiscalització.  
Vist que en data 5 maig de 2022 s'ha sol·licitat informe d'impacte de gènere a la tècnica d'igualtat de l'Ajuntament d'Aldaia.  
Vist l'informe emés per la TAG responsable del Servei de Personal, amb el vistiplau de l'oficial major, en data 5 de maig, sobre oferta d'ocupació pública 2022 de l'Ajuntament d'Aldaia.  
Vist l'informe emés per l'agent d'igualtat de l'Ajuntament d'Aldaia, en data 12 de maig de 2022, sobre avaluació de l'impacte per raó de gènere de l'oferta d'ocupació pública corresponent a l'any 2022.  
  
Per tot això, en virtut de les facultats que confereixen les disposicions legals vigents, i, en concret, l'article 23.2.b de la Llei 7/1985, de 2 d'abril, reguladora de les bases del règim local, la Junta de Govern Local, vist que per Resolució d'alcaldia número 2019/2513, de 5 de juliol, s'estableixen delegacions de competències en la Junta de Govern Local per part de l'Alcaldia (adonant-se de la mencionada resolució d'alcaldia en sessió plenària celebrada en data 04.07.2019) i entre elles es recull l'aprovació de l'oferta d'ocupació pública d'acord amb el pressupost i la plantilla aprovats pel Ple.  
Sotmesa la proposta a debat i a posterior votació resulta aprovada per majoria absoluta amb el següent resultat: 5 vots a favor del grup polític Grup Municipal Socialistes d'Aldaia i el senyor alcalde, 3 abstencions dels grups polítics Grup Municipal Popular d'Aldaia, Grup Municipal Ciutadans d'Aldaia i Grup Municipal Compromís per Aldaia. No hi ha vots en contra.  
Vistos els preceptes legals esmentats i els que hi siguen aplicables, la Junta de Govern Local ha aprovat per majoria absoluta del nombre legal de membres els següents acords:  
  
Primer  
És procedent aprovar la proposta d'oferta d'ocupació pública de l'Ajuntament d'Aldaia corresponent a l'exercici 2022, inclusiva de les següents places vacants:  
  
Places Lliure Total Cons. Taxa  
Auxiliars/es administratius/ives 2 2 2  
Treballadors/es socials 3 3 3  
Tècnic/a d'administració general 1 1 1  
Arquitecte/a 1 1 1  
Oficials/es de cementeri 3 3 3  
TOTAL 10 10 10  
  
  
  
Segon  
Publicar el present acord en el Butlletí Oficial de la Província de València, en el Diari Oficial de la Generalitat Valenciana, en el tauler d'edictes, en el tauler virtual, en el Portal de Transparència de l'Ajuntament d'Aldaia i en la pàgina web municipal, als efectes oportuns.  
  
I per deixar-ne constància i tinga els efectes pertinents, expedisc aquest certificat d'ordre i amb el vistiplau de l'alcalde, a Aldaia, en la data de la signatura.  
  
Aldaia, 17 de maig de 2022.- L'alcalde: Guillermo Luján Valero.